Yettmettat cwiṭ cwiṭ win ur nessikil, win ur neqqar, win ur nesmuzgut i uẓawan, win ur nessin ad yaf s unadi n taṭṭucin-is. Yettmettat cwiṭ cwiṭ win yettruẓun nnif-is, win yugin afus n tallalt. Yettmettat cwiṭ cwiṭ win yuɣalen d akli n tnnumi yettawin ala iberdan-nni kan, win, urǧin ibeddel aseddag, win, urǧin iqemmer ad ibeddel tiɣmi n yiselsa-s neɣ urǧin immeslay d uberrani. Yettmettat cwiṭ cwiṭ win i irewwlen ɣef tnefsit d ubuciḍan-is n yiḥulfan widak i d-yettarran tafat i wallen jebbren ulawen yuḍnen. Yettmettat cwiṭ cwiṭ win ur nettbeddil ara tikli assen ara yili meḍrur deg umahil neɣ deg tayri, win ur nettqemmir akken ad yaweḍ lebɣi-s, win, tikkelt deg tudert-is ur yerwil ɣef yiwellihen yesɛan inumak. Idir tura ! Qemmer iman-ik ass-a ! Eg kan tura ! Ur ttaǧǧa ara iman-ik ad tettmettateḍ cwiṭ cwiṭ ! Ur ttɣullu ara iman-ik ad tidireḍ tumreḍ !